Αργυποπελεκάνοι στη λίμνη Καστοριάς
Αργυροπελεκάνος κολυμπά στο ζωολογικό κήπο του Πεκίνου, Κίνα (2008).
Αργυροπελεκάνος σε πτήση στον Αμβρακικό κόλπο
Αργυροπελεκάνος στη λίμνη της Κερκίνης
 *Pelecanus crispus*
Ο **αργυροπελεκάνος** (*Pelecanus crispus*) είναι υδρόβιο πτηνό της οικογένειας των Πελεκανιδών. Αναπαράγεται στη νοτιοανατολική Ευρώπη, την Ασία και την Κίνα σε βάλτους και ρηχές λίμνες.

Περιγραφη-Πληροφοριες
---------------------

Ο αργυροπελεκάνος είναι ένα από τα μεγαλύτερα σε μέγεθος είδη πουλιών στον κόσμο, με ύψος που φτάνει το 1,20 μ. με άνοιγμα φτερών έως 3,20 μ. και βάρος από 6 έως 10 κιλά. Το χρώμα του φτερώματός του είναι σταχτί, το ράμφος του φέρει διαστελλόμενο σάκο κίτρινου χρώματος στο κάτω μέρος, και τα δάχτυλά του είναι συνενωμένα μεταξύ τους με μεμβράνη.

Τροφή
-----

Ο αργυροπελεκάνος είναι πουλί που τρέφεται με ψάρια, αλλά δεν ανταγωνίζεται τους ψαράδες γιατί η τροφή του αποτελείται κυρίως από ψάρια που αφθονούν και έχουν μικρή εμπορική αξία και από άρρωστα ή και νεκρά ψάρια που τα πιάνει πολύ εύκολα. Συνήθως ψαρεύει στις λιμνοθάλασσες, αλλά και στις εκβολές, στα ποτάμια, στα έλη με καλαμώνες, στις τεχνητές λίμνες και στη θάλασσα. Οι ημερήσιες απαιτήσεις του για τροφή είναι 900-1200 γρ.

Αναπαραγωγή
-----------

Χτίζει τη φωλιά του με χόρτα και κλαδιά σε απομονωμένες νησίδες και σε δύσβατους καλαμιώνες. Εκεί, κατά τη διάρκεια της περιόδου αναπαραγωγής (Ιανουάριος-Ιούλιος), γεννά συνήθως δύο αβγά, τα οποία επωάζει για 30 μέρες, καλύπτοντάς τα με τη μεμβράνη των ποδιών του. Οι νεοσσοί τρέφονται και από τους δύο γονείς, παίρνοντας μισοχωνεμένη τροφή από το σάκο τους.

Επειδή η επώαση γίνεται με το πέλμα των ποδιών τους, με την παραμικρή ενόχληση από τον άνθρωπο, προσπαθώντας να πετάξουν μακριά, οι αργυροπελεκάνοι συνθλίβουν τα αυγά τους (αρκετοί αργυροπελεκάνοι δεν επιστρέφουν καν στη φωλιά τους). Ο κίνδυνος παραμένει ο ίδιος ακόμα και αν έχουν ήδη εκκολαφθεί οι νεοσσοί, οι οποίοι, έως και την ηλικία των δυόμισι μηνών, εξαρτώνται απόλυτα από τους γονείς τους.

Κατάσταση πληθυσμού
-------------------

Θεωρείται ένα από τα σπανιότερα είδη πουλιών και προστατεύεται από διεθνείς συνθήκες όπως η *Συμφωνία για τη Διατήρηση των Αφρικανο-Ευρασιατικών Αποδημητικών Υδρόβιων πτηνών* (AEWA) και από την ελληνική νομοθεσία, η οποία απαγορεύει το κυνήγι του και την ενόχλησή του στους τόπους αναπαραγωγής του. Περιλαμβάνεται στο Παράρτημα Ι της Οδηγίας 79/409 (περί της διατηρήσεως των αγρίων πτηνών) της Ευρωπαϊκής Κοινότητας, όπως τροποποιήθηκε με την Οδηγία 2009/147/Ε.

Αναφορές
--------

1. ↑  Butchart, S. & Symes, A. (2012). «Pelecanus crispus». Κόκκινη Λίστα της IUCN έκδοση 2013.2. Ανακτήθηκε στις 18 Μαρτίου 2013. CS1 maint: Πολλαπλές ονομασίες: authors list (link)
2. ↑  «Οδηγία 79/409/ΕΟΚ (ενοποιημένη έκδοση 23/12/2008)» (pdf). Ανακτήθηκε στις 13 Απριλίου 2011.
3. ↑  «Οδηγία περί διατήρησης άγριων πουλιών 2009/147/ΕΚ». Ανακτήθηκε στις 21 Μαρτίου 2019.

Πηγές
-----

* Ελληνικοί Υδροβιότοποι σσ. 18 κ.ε.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αργυροπελεκάνος** |

* WWF: Αργυροπελεκάνος
* Ελληνική Ορνιθολογική Εταιρεία: Αργυροπελεκάνος
* Εταιρία Προστασίας Πρεσπών: Αργυροπελεκάνος[*νεκρός σύνδεσμος*]

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Απειλούμενα είδη στην Ελλάδα |
| --- |
|  |
| Κρισίμως κινδυνεύοντα (*Criticaly Endagrered*)
 | 
Πίννα (*Pinna nobilis*) · Ασπροπάρης (*Neophron percnopterus*) · Σπηλαιόβια αράχνη(*Histopona isolat*) · Βάτραχος της Καρπάθου · Γυπαετός (*Gypaetus barbatus*) )  · Ευρασιατικός λύγκας (*Lynx lynx*)  · Μεσογειακή φώκια (*Monachus monachus*) · *Caretta caretta*  · Κόκκινο ελάφι (*Cervus elaphus*)  · Κρητική μυγαλή (*Crocidura Zimmermanni*) · Οχιά της Μήλου *(Macrovipera schwer*)  · Χρυσό τσακάλι (*Canis aureus*) |
|  |
| Κινδυνεύοντα (*Endangered*) | 
Αιγαιόγραγος (Larus audounii) · Αργυροπελεκάνος (*Pelecanus crispus*) · Ροδοπελεκάνος (*Pelecanus onocrotalus*) · Καλκάνι (*Pseta maxima*)  · Ροφός (*Epinephelus marginatus*) |
|  |
| Εύτρωτα (Vulnerable) | 
Ποτάμια καραβίδα (*Astacus astacus*)  · Αίγαγρος · Βασιλαετός  · Γαλέος · Γριβάδι · Κορήγονος · Λαγόγυρος · Τρυγόνι |
|  |
| Προ απειλής (Near Threatened) | 
 · Ευρωπαϊκή βίδρα (*Lutra lutra*) |
|  |
| 
\* IUCN web page \*Κόκκινη Λίστα της IUCN |

 |